  Виталий Пронин Глазовысь жагез Ижкар вӧзысь полигонъёсы нулло. Соос 110-140 иськемын интыяськемын.Глазов ёросын улӥсьёслэсь жагзэс бичась полигон арбитраж суд косэмъя ужзэ дугдытӥз.Куартолэзёзь ёросын жуг-жаг бичась 1 гинэ полигон ужаз. Но кузёосыз сое кун реестре пыртыны ӧз быгатэ. Соин ик свалкаез суд пытсаны косӥз. Районысь администрация «Экодом» управляющей компаниен кенешонъёс нуэ югдурез тупатон пумысен. Ӵапак со предприятие кӧня ке поселениосысь гуртъёсын улӥсьёслэсь жуг-жагзэс поттэ вал. Али кылем-мылемъёсты Ижкар вӧзысь полигонъёсы нулло. Соос 110-140 иськемын интыяськемын. Макем дуно со усёз калык понна, тодмотэм ай.Но со поселениосын, кытысь калыклэн жуг-жаг поттонъя огкылъёсыз ӧвӧл, дунъёслэсь будэмзэс шӧдӥзы ни. Кылсярысь, Урак гуртын азьло 1 кубометр жаг поттэмзы понна 188 манет тыро вал. Табере нимаз ужбергатӥсь, кубометрезлы 590 манет басьтыса, жаг нуллэ.Сергей Захаров  